google/wiki40b huggingface dataset:
Ol' Burger Beats

Ol' Burger Beats (egentlig Ole-Birger Neergård) er en norsk hip-hop-produsent, DJ og platesamler fra Vatne i Haram kommune. Han er medlem av Oslo-kollektivet Mutual Intentions (FredFades, Ivan Ave, Yogisoul m.fl), som igjen blir distribuert av Playground Music Norway.
Ol' Burger Beats ble først en del av hip-hop-scenen i 2014, da han ga ut debutalbumet High Rhodes LP. Albumet fikk god omtale både i Norge og internasjonalt, og hip-hop-magasiner som Okayplayer og Mass Appeal sammenlignet den unge beatmakeren med legender som Pete Rock og J Dilla. Vinylutgaven av albumet hadde 4 bonusspor, og plata var blant annet gjestet av rappere som Illa J og Denmark Vessey. Illa J-samarbeidet «20 Years» ble også utgitt som musikkvideo. Året etter ga Ol' Burger Beats ut instrumental-EP-en Unreleased Instrumentals gjennom den tyske labelet/platebutikken HHV.de. I 2017 ble Ol' Burger Beats en del av det Oslo-baserte labelet Mutual Intentions, og slapp albumet Mind Games i slutten av april. Mind Games er gjestet av artister som Ivan Ave, Jeremiah Jae og Quelle Chris, og ble gitt ut på vinyl og instrumentalkassett.
Ol' Burger Beats har også gjort flere norske prosjekter, og samarbeidet med artister som Kjartan Gaulfossen på EP-en Tidagersvarselet, og Sunnmørsrapperne i Side Brok på EP-en Hovdebygda Blues. Han har spilt på Øyanatt to ganger, og varmet opp for artister som Kaytranada. I 2017 var Ol' Burger Beats finalist i Momentium-konkurransen Musikkprisen.
Mycoplasma genitalia

Mycoplasma genitalia er en bakterie som ble kjent på 1980-tallet.
Bakterien er en lite kjent seksuelt overførbar sykdom som er vanskelig å påvise og den er en viktig årsak til uretritt. Den skiller seg fra andre bakterier ved at de ikke har noen cellevegg og dette gjør at ikke alle typer antibiotika, f.eks. penicillin, fungerer. Den overføres ved seksuell omgang i likhet med klamydia og gonoré. I Oslo er det bare Olafia-klinikken som utfører tester etter Mycoplasma genitalium og bakterien er så lite kjent i Norge at de fleste leger ikke har hørt om den. I landet forøvrig er det mulighet for å teste seg om man har denne sykdommen ved poliklinkkene for seksuelt overførbare infeksjoner som ligger i Tromsø og Bergen.
Jacques Cartier

Bakgrunn

Hans foreldre Jamet Cartier og Geseline Jansart ble gift i 1428. Jacques var nummer to av fem søsken. 
Cartier ble i 1519 som 29-årig gift med Marie Katherine des Granches, datter av chevalier Honoré de Granches, som var øverstkommanderende i St. Malo. På vielsesattesten stod det at Cartier hadde rang av  overstyrmann i St. Malo. Hans ekteskap med Katherine var barnløst.

Oppdagelsesreiser

Cartier må ha gjennomført reisen over Atlanten før han trer inn i historien som kongelig utsendt. I hans notater vedrørende maismarker i området omkring Quebec kan man se at han har vært i Brasil idet han sammenligner maismarkene med et lignende sted i Brasil. Dessuten har han muligvis medbrakt en brasiliansk pike med seg til hjemmet idet det ble døpt en pike i 1528 ved navn Catherine av Brezil for hvem Cartiers kone stod gudmor.

Det første kongelige reiseoppdrag

I 1534, to år etter at hertugdømmet Bretagne var kommet i personalunion med Frankrike, ble han utsendt av den franske kongen Frans I for å lete etter gull og en vestlig sjøvei til India. På den tid trodde man det var mulig å finne en brukbar sjøvei til Orienten som man kalte Nordvestpassasjen. Ti år tidligere sendte Frans I Giovanni da Verrazzano på en lignende tur og man mener at Cartier kan ha deltatt på.
Cartier gikk først i land på halvøya la Gaspésie. Her reiste han et trekors som i 1934 blev utskiftet med et kors av granitt til minne om hans ankomst og oppdagelse av Canada. På la Gaspésie møtte Cartier og hans folk en vennligsinnet indianerstamme ledet av en høvding ved navn Donnaconas. Indianerstammen der (irokesere) og var på fisketur der, kalte sitt område for «Kanata», som også brukes om en landsby. Dette ord var muligens inspirasjonen til at Cartier begynte å kalle landet for Canada.
Han utforsket deler av det nåværende Newfoundland og østkysten av Canada, hvor han hørte rykter om en  elv, som han trodde var Nordvestpassasjen. På denne reise bortførte han høvding Donnaconas sønner, Domagaya og Taignoagny, og tok dem med seg tilbake til Frankrike.

Annen reise

Cartier la ut på en ny reise den 19. mai 1535 med tre skip, 110 menn og de bortførte guttene (som ble avlevert til foreldrene). På denne reisen seilte han opp langs St. Lawrence-elva til huronlandsbyene Stadacona (omtrent der hvor det nåværende Quebec ligger) og Hochelaga (Montréal). Her hørte han om et land lengre mod nord, Sagyenay, som skulle være fylt med gull.

Tredje reise

Den 23. mai 1541 stevnet Cartier ut fra Saint-Malo på sin tredje reise, denne gang i søken etter Saguenay. Han nådde imidlertid aldri lengre enn til Hochelaga, der han måtte overvintre. Besetningen ble så hardt rammet av skjørbuk, at det til sist bare var ti mann til å pleie de øvrige. Fra den opprinnelige befolkning hørte Cartier at et uttrekk fra tuja var en effektiv kur mot sykdommen. Dette reddet folkene.
Han vendte tilbake til Frankrike året etter og tilbrakte resten av livet i Saint-Malo, hvor han døde i 1557.
Musapsocidae

Utseende

Antennene består av 12 ledd, føttene er to-leddete. I forvingen er vingemerket (pterostigma) åpent i innerkant (ikke avgrenset av en tverr-åre). Vingene er rundede og forholdsvis brede. I vingens bakerste del er det to analårer, den bakerste av disse når ikke vingekanten men ender enten i den fremre analåren eller fritt i vingen.

Utbredelse

Familien er bare kjent fra Sør- og Mellom-Amerika, nord til Mexico.
Pietro Anastasi

Landslaget

Han deltok i flere internasjonale turneringer for Italia. Han ble europamester i fotball i 1968.
Heliozela

Utseende

Små (vingespenn 5 – 7 mm for de artene som forekommer i Norden), slanke, mørke møll. Antennene er trådformede, rundt halvparten så lange som forvingen. De artene som finnes i Norden er mørkt brunlige eller gråaktige, ofte med små, lyse flekker på forvingen.

Levevis

Hunnene legger egg på ulike løvtrær. De artene som forekommer i Norge, har larver på henholdsvis eik (Heliozela sericiella), or (Heliozela resplendella) og bjørk (Heliozela hammoniella). Larven lager en gangmine i bladet, ofte i eller langs midtnerven, når den er utvokst, skjærer den ut et ovalt bladstykke som den bruker til å lage seg et hylster, og firer seg ned på bakken. Larven etterlater dermed et karakteristisk, ovalt hull i bladet ved siden av den tomme minen. De voksne sommerfuglene flyr om dagen.

Utbredelse

Slekten er utbredt over det meste av Jorda, men hovedtyngden av artene lever i Australia.
The River (Ketil Bjørnstad-album)

The River er et musikkalbum med David Darling og Ketil Bjørnstad, utgitt i 1997. Dette er duoens første plate.
Even Me

«Even Me» er en britisk salme, skrevet av Elizabeth Harris Codner i 1860. Melodien ble skrevet av William B. Bradbury i 1862. Alternative melodier er «Etiam et Mihi» av John B. Dykes i the Hymnal Companion to the Book of Common Praise (1877) og «Showers of Blessing (Maclagan)» av William D. Maclagan i the Collection of Hymn Tunes (1884).
Elizabeth Harris Codner skrev dette i april 1860: «Et selskap med unge venner som jeg hadde iakttatt med et ærlig ønsket håp deltok på et møte, hvor detaljer ble gitt om vekkelsesarbeid iirland. De kom tilbake høyst imponert. Min frykt var for at deres ull forble tørr, og jeg forsøkte å overtale dem om det priviligiet og ansvaret over å få en del i den utøsende velsignelsen. På følgende søndag, ikke frisk nok til å gå ut, hadde jeg tid til en stille nattverd. Disse barna var fremdeles i mitt hjerte, og jeg lengtet etter å () en ærlig individuell appell. Uten anstrengelse syntes ord å bli gitt meg og de tok form av en hymne», som idet den passerte fra den ene til den andre av de unge menneskene, «ble et kraftens ord».

Norsk versjon

E. Heide har skrevet norsk tekst. Den norske tittelen er «Herre, du velsinger alle».
Operasjon Tracer

Operasjon Tracer var meget hemmelig militær operasjon i Gibraltar, den gang en britisk koloni og militærbase. Drivkraften for planen var vissheten av Nazi-Tyskland i 1940 hadde en plan, kodenavn Operasjon Felix, for å erobre Gibraltar. Operasjon Tracer var produktet til kontreadmiral John Henry Godfrey, direktør for admiralitetets hemmelige tjenester (Naval Intelligence Division, NID). I 1941 besluttet han å etablere en hemmelig observasjonspost i Gibraltar som skulle forbli operativ selv om Gibraltar ble erobret av fienden. Fra denne skulle bevegelsene til fiendens skip bli rapportert tilbake til Storbritannia. 
Godfrey fikk støtte fra flere framstående konsulenter for virkeliggjøre planen. Planen var så hemmelig at Godfrey holdt sin møter i sitt private hjem framfor i Whitehall. Beslutningen var å bygge en fasilitet ved å benytte det eksisterende tunnelsystemet til Lord Airreys bunker, en militær undergrunnsbunker rett nord for Lord Airreys batteri. Batteriet var lokalisert ved den øvre ryggen av Gibraltarklippen, nær sørenden av hva som nå er Gibraltars naturreservat.
Konstruksjonen av undergrunnsfasiliteten begynte i slutten av 1941, og ble fullført ved slutten av sommeren 1942. Kamrene fungerte som en observasjonspost, med utkikkshull som kunne observere Gibraltarbukta og en større åpning mot Middelhavet. Seks menn ble valgt for operasjonen, en militær offiser som leder, to leger, og tre radiooperatører. Alle seks hadde meldt seg frivillig til å bli forseglet på innsiden av grotten om Gibraltar ble erobret av aksemaktene. Mennene forsto at de ville være forseglet på innsiden av undergrunnsfasiliteten for rundt et år, skjønt det kunne bli langt lengre. Provisjoner for et opphold på rundt et år var blitt lagret i komplekset.
Imidlertid ble planen aldri aktivert. Direktøren for admiralitetets hemmelige tjenester ga til slutt ordre om at provisjonene skulle bli distribuert og grotten forsegles. Rykter om en hemmelig grotte, til sist omtalt som «Stay Behind Cave», sirkulerte i flere tiår i Gibraltar inn oppdagelsen av kamrene i 1997 av Gibraltars grotteutforskningsgruppe. Stedets ekthet ble bekreftet i 1988 av en av de som bygget den, og et tiår senere av en av legene. Denne legen, den siste overlevende medlemmet av Tracer-gruppen, døde i 2010.
Camõeshaven

Camõeshaven  (portugisisk: Jardim Luís de Camões) er et parkanlegg sentralt i Macao. Det er til minne om den portugisiske nasjonalskalden Luiz Vaz de Camões (1524–1578) som kan ha tilbragt noe tid i Macao i 1557, da han skrev sitt mest berømte verk, det episke diktet Os Luisades om Vasco da Gamas sjøreise. En tradisjon fra tidlig 1600-tall vil at ikke bare besøkte han Macao, men han innehadde også et offentlig embede der. Det er ikke utenkelig at tradisjonen stemmer. På denne tiden var han blitt forvist fra Lisboa til Goa, og det er vel kjent at han reiste meget omkring.
I haven er den såkalte Camõesgrotten, der han skal ha fått dikterisk inspirasjon. 
Det er også satt opp en statue til minne om den koreanske katolske prest Andreas Kim som ble drept under kristenforfølgelser i sitt hjemland i 1836. Han fikk sin presteutdannelse i Macao.
Anlegget omfatter også Camões-grotten, der Luís de Camões etter sigende bodde. Dessuten ligger er en av Macaos offentlige biblioteks avdelinger, Biblioteca de Wong Ieng Kuan no Jardim Luís de Camões Garden; 白鴿巢公園黃營均圖書館)
Ved siden av haven ligger Casa Garden, og nær ved er også  Macaos  gamle protestantiske kirkegård.
Trichius gallicus

Utseende

En middelsstor (ca. 10 millimeter), kraftig, langbeint gullbasse. Arten ligner overflatisk på en humle og drar trolig nytte av denne likheten med stikkende insekter. Hodet er flatt utvidet forover, firkantet. Pronotum er rundet, tydelig smalere enn dekkvingene, tett kledt med gule eller hvitaktige, ulne hår. Dekkvingene er forkortede og dekker ikke det bakerste bakkroppsleddet, med gule og svarte tverrbånd, disse er vanligvis avbrutte i midten, men tegningen på dekkvingene er svært variabel.

Levevis

Larvene lever i morkent treverk eller hule trær, utviklingen tar gjerne flere år. De voksne billene besøker ofte blomster.

Utbredelse

Arten er utbredt over det meste av Europa, men mangler i nord, og i Nord-Afrika.
Zhalpyulttyk Sotsial-Demokratiyalyk Partiya

Zhalpyulttyk Sotsial-Demokratiyalyk Partiya (norsk: Nasjonalt Sosialdemokratisk Parti, kasakhisk: Жалпыұлттық Социал-Демократиялық Партия, russisk: Общенациональная Социал-Демократическая Партия) er et politisk parti i Kasakhstan. I parlamentsvalget i 2007 fikk partiet nest flest stemmer, men ingen mandater i parlamentet.
Med lyset på

Med lyset på er et musikkalbum med Norsk Utflukt, utgitt i 1993. Dette er bandets debutalbum.
Everipedia

Blokkjedeteknologi

Everipedia har planer om tidlig 2018 å innføre blokkjedeteknologi. Dette skal medføre at redaktører gis et økonomisk incitament til å bidra til oppslagsverket. Bidragsgivere skal belønnes med tokens for «godkjente» artikkelbidrag, som tjener som virtuelle andeler i Everipedia-plattformen.
Fagner Conserva Lemos

Landslaget

Han ble tatt ut i Brasils tropp til VM i fotball 2018 i Russland.
Mochi

Mochi (餅) er en japansk matrett laget av mochigome (kleberis) som benyttes som ingrediens i en rekke japanske matretter, alternativt spises for seg. Mochi spises året rundt i Japan, men framfor alt av tradisjon ved det japanske nyttår. Mochi er ekstremt klebrig og det rapporteres ikke sjeldent i de japanske medier om hvordan framfor alt eldre personer får kvelning etter at de har spist mochi, gjerne i samband med nyttår (bare i Kanto-området ble det rapportert fire dødsfall omkring nyttårshelgen 2006.
Mochi er egentlig også en kinesisk matrett, som i Kina kalles «Ma Chi». Den er en tradisjonell dessert i Kina. Men den ganske lignende varianten som kinesere forbinder med nyttår, kalles nian gao.
Mochi er også utbredt på Taiwan, der den heter máshu (麻糬). Det benyttes japanske oppskrifter, og tradisjonene stammer fra den tiden Japan koloniserte øya.
Mochi tilberedes ved at man knuser mochigome i en tradisjonell usu-morter (alternativt benytter en moderne elektronisk maskin) og deretter former det, vanligvis i runde eller firkantede former.
Mochi kan spises kokt, grillet, stekt (gjerne med smør og soyasaus, «shoyuu bataa»), fritert, rå eller som en ingrediens i en annen matrett. Den spises for eksempel pudret med kinako (japansk røstet soyamel) og sukker, med soyasaus (med eller uten sukker), i suppe (zoni, japansk nyttårsrett). Mochi sammen med anko (en postei bestående av røde azukibønner og sukker) er en dessertrett.
Mot (egenskap)

Mot er en persons eller gruppes evne til å være modig, uredd og våge å utfordre seg selv til noe som vanligvis utløser angst, frykt, smerte, risiko, usikkerhet eller intimidering. Begrepet knyttes til selvtillit og en evne til å vise djervhet.
Mot blir vanligvis betraktet som en dyd, men dersom motet tjener et uverdig mål, betegnes det ofte som overmot og lettsinn.
En handling som krever mot, er ikke nødvendigvis farlig. Den som har sperrer, som ved en fobi, og utfordrer seg selv, viser også mot. Den som ikke har angst for en farlig situasjon kan være dumdristig eller naiv (dersom vedkommende kjenner faren). Likevel kan vedkommende bli omtalt som modig.
Mot må ikke forveksles med tapperhet, som er evnen til å holde ut i vanskelige situasjoner. Andre synonymer er blant annet heroisme, dristighet, fasthet, dødsforakt og kampmoral. Det motsatte av å være modig er å være engstelig eller feig.

Mot i kulturhistorien

Mot har i vestlig kulturhistorie ofte vært symbolisert med løven.
Blo.gs

blo.gs er en tjeneste basert på RSS feed-innsamling, primært fra blogger, som produserer en enkel liste (og også en RSS-feed av den) over brukerens bokmerkede nettsteder, ordnet i henhold til hvor nylig de er blitt oppdatert.
blo.gs ble kjøpt av Yahoo! i juni 2005.
New Shoes

«New Shoes» er en sang av den skotske artisten Paolo Nutini. Låta er den fjerde singelen fra debutalbumet hans; These Streets. I USA er denne låta albumets tittellåt. Låta har så langt nådd plass nummer 99 på US Pop 100 chart, nummer 24 på US Billboard Hot Adult Top 40 chart og plass nummer 5 på britiske hitlister.
Bikjebukten

Bikjebukten eller Hound Bay er ei bukt mellom Tijuca Point og Cape Vakop langs nordkysten av Sør-Georgia. Navnet «George Bay» og «Hundebukten» har også vært nedtegnet på kart for denne bukten. South Georgia Survey, 1951–52, rapporterte at hval- og selfangerne kalte «Bikjebukten». Navnet Hound Bay ble foreslått av UK Antarctic Place-Names Committee og er en engelsk oversettelse av det norske navnet.
Den 21. april 1982 gikk britiske Special Boat Service i land ved Hound Bay fra helikopter fra HMS «Endurance» og gjorde et forsøk på å krysse over til de argentinske stillingene gjennom Sörling Valley til Cumberland East Bay, hvor de ble drevet tilbake av snø og is 22.-24. april.
Skala Operakor

Skala Operakor ble etablert i 2011 i Oslo og består av ca. 60 sangere. Skala er først og fremst et operakor med blant annet Verdi, Mozart, Tsjaikovskij og Wagner på programmet, og all musikk fremføres på originalspråk. Skala Operakor dirigeres av Hedda Beate Bakker. Koret holder jevnlig konserter, og samarbeider dessuten med orkestre som Lillestrøm Musikkorps og Bærum Symfoniorkester. Skala Operakor har også opptrådt i flere operaforestillinger og konserter i regi av Oslo Operafestival. Koret har deltatt i programmet «Stjernekamp» på NRK1, når artistene skal testes i operasjangeren. Sommeren 2016 deltok koret i Grieg internasjonale korkonkurranse i Bergen. Høsten samme år åpnet koret Ibsen-festivalen på Nationaltheateret. Skala Operakor opptrer først og fremst i Litteraturhuset i Oslo, men har også sunget i blant annet Universitetets Aula, Oslo Domkirke og Grieghallen. I juni 2018 deltok koret under Skeive Dager og Oslo Pride med forestillingen "Hvaduvil - en vaudeville". Koret mottar kulturmidler fra Oslo Kommune og deltar i et nettverk for semiprofesjonelle kor i regi av Norges korforbund.
Palme (film)

Handling

I filmen følges Palme fra ungdomsårene og til han ble drept i 1986. Filmen viser hans inntreden Sveriges socialdemokratiska arbetareparti og hvordan dette partiet endret seg under hans styre. Den handler i stor grad om innenrikspolitiske forhold, men skildrer også hans utenrikspolitiske engasjement og hvordan han personlig forholdt seg til internasjonale tema på 1970-tallet.
Start Norge

Arrangementer

Det viktigste arrangementet til Start Norge er Venture Cup. Venture Cup er en forretningsplankonkurranse som holdes over hele landet og går over tre ulike faser. Hvert år arrangerer Start Norge, sammen med ett lokallag, to årlige Start Forum. Her samles alle medlemmer fra samtlige lokallag for strategi- og ledersamling, erfaringsutveksling og sosialt program. Start Forum ble sist arrangert i Trondheim 25. - 28. oktober 2018 v/ Start NTNU. Start Norge og Start Ålesund arbeider mot neste Start Forum våren 2019, og Start UiT arbeider mot Start Forum høsten 2019 hvor blant annet Nasjonal Finale av Venture Cup går av stabelen. 
Det holdes om lag 70 arrangementer i året i regi av lokallagene, eksempelvis Jentemiddagen/Kvinnemiddagen, Gründerjakten, Mixer og Norwegian Game Awards.
Lyraphora

Utseende

Middelsstore, blanke gullbasser, gule med svarte tegninger.

Levevis

Larvene lever gjerne i råtnende ved eller annet dødt, organisk materiale.
De voksne billene besøker gjerne blomster for å ete pollen.

Utbredelse

Artene er utbredt i Australia.
Kaykubad I

Kaykubad I (1188-1237, Arabisk og persisk: علاء الدين كيقباد بن كيكاوس‎, 'Alā al-Dīn Kayqubād bin Kaykā'ūs; Tyrkisk:I. Alâeddin Keykûbad) var Seljuq (Seldsjukkisk) Sultan av Rûm (Rum-sultanatet) og regjerte fra 1220 til 1237. Han utvidet grensene til sultanatet på bekostning av naboene, spesielt emiratet Mengujek og Ajjubide-dynastiet. Han etablerte dermed en seldsjukkisk tilstedeværelse ved Middelhavet med sin erobring av havnebyen Kalon Oros, som senere ble omdøpt Ala'iyya til hans ære. Han brakte også det sørlige Krim under tyrkisk kontroll for en kort periode, som et resultat av et raid mot havnebyen Sudak ved Svartehavet. Sultanen, som noen ganger ble kalt "Kaykubad den store", blir i etterkant husket for den rike arkitektoniske arven, og den briljante kultur som blomstret under hans styre.
Daimler-Benz DB 601

Spesifikasjoner (DB 601 Aa)

Data fra Tsjgulev (1939).
Direct Connect

Breiband.no tidligere navn Direct Connect, er et norsk teleselskap som spesielt retter seg mot distrikter og strøk der bredbånd er lite utbygget. Bedriften leverer bredbåndsløsninger til privatadresser, hytter og bedrifter. Breiband.no har kontoradresse i Vestby i Akershus, har om lag 20 ansatte og en omsetning på 43 millioner (2010). Daglig leder er Jan-Tore Dannemark og styreleder Viggo Finstad Nilsen.
Selskapet ble stiftet i april 2003 og har som uttalt visjon å være en distriktsvennlig bredbåndsutbygger. 
Breiband.no har bygget ut bredbånd i distriktene i 105 av Norges 430 kommuner. Bredbåndsutbyggingen er gjort i områder langt utenfor sentrale strøk hvor utbyggingen har gitt bredbånd til husstander som fra før av har hatt begrenset eller ingen tilgang til bredbånd. Flere av disse prosjektene er delvis finansiert gjennom Statens Høykom-prosjekt med formål om 100 prosent bredbåndsdekning i Norge. Breiband.no leverer også tjenester som prosjektering av bredbåndsutbygging for stat, kommune og næring.

Teknologi

Breiband.no benytter 5,5 GHz radioteknologi, og fungerer etter fri-sikt prinsippet – sluttbrukere har eget, utvendig montert mottakerutstyr som får signaler fra nærmeste sender. Teknologien har rekkevidde på ca 10-15 km luftlinje. Senderne i masteinstallasjonene er tilknyttet andre master med lisensiert og ulisensiert radiosamband, eller har fiber/xDSL som stamnett. Breiband.no leverer også xDSL og fiber på leid samband, samt kombinasjoner med radiosamband og fiber.
Botsfengselet

«Botsen» på film

Hovedinngangen til Botsfengselet er det ikoniske innledningselement som Egon Olsen i Olsenbanden forlater etter endt soning. Tilsvarende ender han opp i «Botsen» ved filmenes slutt. 
Alleen foran Oslo fengsels avdeling på Grønland i Oslo skal hete Egon Olsens Allé. Det vedtok bydelsutvalget i Gamle Oslo i 2017 etter forslag fra FrP-politikeren Peter N. Myhre.

Arkiv

Arkivet befinner seg i Riksarkivet, og er på 266 hyllemeter, hvorav 224 meter er domsakter. Det øvrige består av vel 20 meter fangeprotokoller og fangeregistre, 4 meter kopibøker (1850-1917) og journaler (1850-1928), 15 meter diverse protokoller og saker vedrørende fengslets administrasjon. Dessuten finnes det en fotosamling på mellom 9000 og 10 000 fangeportretter, som med lakuner dekker årene 1866–1947.
Aleutene

Aleutene (engelsk: Aleutian Islands) er en øyrekke på mer enn 300 øyer i det nordlige Stillehavet som strekker seg fra Alaska i USA mot Kamtsjatkahalvøya i Russland. Øygruppen skiller Beringhavet fra Stillehavet. Totalt landareal er 17 666 km² og strekker seg over et område på 1 900 km. Det er 57 aktive vulkaner i øygruppen og det forekommer ofte jordskjelv i området. Befolkningen, aleuter, som står eskimoene nær, lever av fiske samt virksomheter tilknyttet fiskeindustrien.
De fleste øyene bærer tydelig preg av å være av vulkansk opprinnelse. Det er mange vulkanske topper på nordsiden av øyene, noen er fortsatt aktive, som Mount Redoubt. Andre steder finnes kalderaer. En av de største kalderaene i verden, Mount Aniakchak ligger her.
Under andre verdenskrig var det kamphandlinger om øygruppen, da en japansk styrke okkuperte de to ytterste øyene Attu og Kiska og dette var den første invasjonen av amerikansk territorium siden 1812 under Den britisk-amerikanske krig.